smcproject/ml-wiki-sentences huggingface dataset:
"Kottara: This is the name of a place in the country of the 'Aii', or ' Paralia ' (identical with South Travancore), which is called ‘Kottiara Metropolis' by Ptolemy, ' Cottora' by Pliny. Undoubtedly the town referred to is ‘Kôțţâra' or, as it is ordinarily spelled by Europeans, ‘ Kotaur,' the principal town in South Travancore, and now , as in the time of the Greeks, distinguished for its commerce. The name of the place is derived from ‘ Kôd-u, ' Tam., a line of circumvallation, a fortification , and “ ârú, ' a river. It is a rule in the Tamil and the Malayalam , that when a word like ‘Kôd is the first member of a compound, the final ' ' must be doubled for the purpose of giving the word the force of an adjective : it is another rule that sonants when doubled become surds. Consequently the compound ‘kôd- ara' becomes by rule 'kôţt-âra' . It is interesting to perceive that in the time of the Greeks the same peculiar phonetic rules existed which are now in operation . It is also worth noticing that the Greek writers represent the last syllable of the name of the town, not as ' âru ,' but as 'âra . The Tamil has ' âru, ' the Malayalam 'ara ' At Kotaur, the dialectic peculiarities of the Malayalam language begin to supersede those of the Tamil ; and this appears to have been the case even in the time of the Greeks."
മലയാളം തമിഴിന്റെ സന്തതി അല്ലെന്നും മലയാളവും തമിഴും പൂർവദ്രാവിഡഭാഷയിൽ നിന്ന് സ്വതന്ത്രമായി സംഘകാലത്തു തന്നെ വേർപ്പിരിഞ്ഞിരുന്നു എന്നും പശ്ചിമഘട്ടത്തിനു പടിഞ്ഞാറുള്ള പ്രദേശങ്ങളിൽ പുരാതനകാലം മുതലേ കിഴക്കൻ പ്രദേശങ്ങളിലെ ഭാഷയിൽ നിന്നും വ്യത്യസ്തമായ മലയാളത്തിന്റെ ഒരു പ്രാചീനരൂപം ആയിരുന്നു സംസാരഭാഷ എന്നുമുള്ള അഭിപ്രായക്കാരനാണ് ദ്രാവിഡ ഭാഷകളുടെ ഘടനയെ താരതമ്യം ചെയ്തു കൊണ്ട് ആദ്യത്തെ പുസ്തകം രചിച്ച റോബർട്ട് കാൾഡ്വെൽ .
ഈ വാദത്തെ സാധൂകരിക്കുന്ന ഒരു പരാമർശമാണ് അദ്ദേഹം പുരാതന ഗ്രീക്കോ-റോമൻ സഞ്ചാരികളുടെ വിവരണത്തെ ആസ്പദമാക്കി മുകളിലെ വരികളിൽ നടത്തിയിരിക്കുന്നത്.
എന്നാൽ മലയാളത്തിലേക്ക് പൂർവ മധ്യകാലഘട്ടത്തിൽ ഉണ്ടായ സംസ്കൃതത്തിന്റെ അതിപ്രസരത്തിനു മുമ്പുള്ള കാലഘട്ടത്തിൽ പടിഞ്ഞാറൻ തീരത്തുള്ളവർ സാഹിത്യഭാഷയായി സംസാരഭാഷയിൽ നിന്നും വിഭിന്നമായിക്കൊണ്ട് കിഴക്കൻ പ്രദേശങ്ങളിലെ സാഹിത്യഭാഷയായ ചെന്തമിഴ് ഉപയോഗിച്ചു പോന്നിരുന്നു.
തമിഴ് എന്ന പദത്തിനു "ഭാഷ" എന്നു മാത്രം ആണർഥം.
കന്നഡയെ കരിനാട്ടു തമിഴ് (കരിനാട്ടിലെ ഭാഷ) എന്നും മലയാളത്തെ മലനാട്ടു തമിഴ് (മലനാട്ടിലെ ഭാഷ) എന്നും വിളിച്ചു പോന്നത് ഇതിനാലാണ്.
മലനാട്ടു ഭാഷയുടെ, അഥവാ, മലയാളത്തിന്റെ ഏറ്റവും പ്രാചീനമായ വ്യാകരണ ഗ്രന്ഥം ആയ തൊൽകാപ്പിയം രചിക്കപ്പെട്ടത് കന്യാകുമാരി ജില്ലയിലെ ആതങ്കോടു വെച്ചാണെന്നു വിശ്വസിക്കപ്പെടുന്നു.
സംഘകാലത്തോ അതിനു മുമ്പോ രചിക്കപ്പെട്ട ഈ ഗ്രന്ഥത്തിൽ ഇന്നു തമിഴിൽ ഇല്ലാത്തതും മലയാളത്തിൽ ഉള്ളതുമായ ഒരുപാടു സവിശേഷതകൾ കാണപ്പെടുന്നു.
ആധുനിക മലയാളത്തിന്റെ അടിസ്ഥാന വ്യാകരണ ഗ്രന്ഥമായ എ.ആർ. രാജരാജവർമ്മയുടെ എ ഡി 1896ൽ പ്രസിദ്ധീകരിക്കപ്പെട്ട കേരളപാണിനീയത്തിലും തൊൽകാപ്പിയത്തിന്റെ സ്വാധീനം പ്രകടമാണ്.
2013ൽ മലയാള ഭാഷയ്ക്കു ഭാരത സർക്കാരിന്റെ ശ്രേഷ്ഠഭാഷാ പദവി നേടിക്കൊടുക്കുന്നതിലും തൊൽകാപ്പിയത്തിൽ കാണപ്പെടുന്ന മലയാളത്തിനു സമാനമായ ശൈലി പങ്കു വഹിച്ചിട്ടുണ്ട്.
±% p.a. 1901 3,59,248 — 1911 4,22,260 +1.63% 1921 4,94,125 +1.58% 1931 5,81,851 +1.65% 1941 6,76,975 +1.53% 1951 8,26,380 +2.01% 1961 9,96,915 +1.89% 1971 12,22,549 +2.06% 1981 14,23,399 +1.53% 1991 16,00,349 +1.18% 2001 16,76,034 +0.46% 2011 18,70,374 +1.10% ഉറവിടം:
2011 സെൻസസ് സ്ഥിതിവിവരക്കണക്കുകൾ പ്രകാരം കന്യാകുമാരി ജില്ലയിലെ ജനസംഖ്യ 1,870,374ഉം ലിംഗാനുപാതം 1,000 പുരുഷന്മാർക്ക് 1,019 സ്ത്രീകൾ എന്ന തോതിലുമാകുന്നു, ഇതു ദേശീയ ശരാശരി ആയ 929നു വളരെ മുന്നിലാണ്.
ഭൂമിശാസ്ത്രപരമായ പ്രത്യേകതകൾ പേച്ചിപ്പാറ റിസർവോയർ തേങ്ങാപട്ടണം അഴിമുഖം മുറിച്ചുകടക്കുന്ന ഒരു വള്ളം
ഇന്ത്യൻ ഉപദ്വീപിന്റെ തെക്കേ അറ്റത്തു സ്ഥിതി ചെയ്യുന്ന കന്യാകുമാരി നഗരത്തിൽ നിന്നുമാണ് ഈ ജില്ലക്ക് കന്യാകുമാരി ജില്ല എന്ന് പേര് വന്നത്.
കുമാരി എന്ന ചുരുക്കപ്പേരിലും ഈ ജില്ല അറിയപ്പെടുന്നു.
ഈ പ്രദേശത്തുകാർ ആരാധിക്കുന്ന കന്യാകുമാരി അമ്മൻ ദേവതയുമായി ബന്ധപെട്ടാണ് ഈ പ്രദേശം കന്യാകുമാരി എന്നറിയപ്പെടുന്നത്.
പാർവതീ ദേവിയുടെ അവതാരമാണ്‌ ദേവി കന്യക എന്നാണ് വിശ്വാസം.
ഭൂമിശാസ്ത്രപരമായി ഇതൊരു മുനമ്പാണ്.
"കേപ്പ് കൊമാറിൻ" എന്നാണ് ബ്രിട്ടിഷുകാർ ഈ മുനമ്പിനു നൽകിയിരുന്ന പേര്.
ഭൂമിശാസ്ത്രപരമായി പുരാതന കാലം മുതൽ തന്നെ കന്യാകുമാരി ജില്ല യഥാക്രമം "നാഞ്ചിനാട്", "ഇടനാട്" എന്നീ രണ്ടു മേഖലകൾ ഉൾക്കൊള്ളുന്നതാണ്.
മണ്ണിനങ്ങൾ
തിരുവട്ടാർ, കിള്ളിയൂർ, മുഞ്ചിറ, രാജക്കമംഗലം, തക്കല ബ്ലോക്സ് എന്നീ പ്രദേശങ്ങളിൽ ലാറ്ററൈറ്റ് മണ്ണിനം കാണപ്പെടുന്നു.
അഗസ്തീശ്വരം, തോവാള ബ്ലോക്സ് എന്നിവിടങ്ങളിൽ ചുവന്നതും അലൂവിയൽ മണ്ണിനങ്ങളും കാണപ്പെടുന്നു.
കന്യാകുമാരി ജില്ലയിലെ വിദ്യാഭ്യാസ സ്ഥാപനങ്ങളുടെ എണ്ണം:- പ്രീ പ്രൈമറി സ്കൂൾ - 83 പ്രൈമറി സ്കൂൾ - 413 മിഡിൽ സ്കൂൾ - 147 ഹൈസ്കൂൾ - 121 ഹയർ സെക്കൻഡറി സ്കൂൾ - ൧൨൦
ആകെ - 884
കന്യാകുമാരി ജില്ലയിലെ കോളേജുകളുടെ എണ്ണം:- ഗവൺമെന്റ് മെഡിക്കൽ കോളേജ് - 1 ഗവൺമെന്റ് എഞ്ചിനീയറിങ് കോളേജ് - 1 ഗവൺമെന്റ് പോളിടെൿനിക് കോളേജ് - 1 എയ്ഡഡ് കോളേജ് - 12 സെൽഫ് ഫൈനാൻസിങ് കോളേജ് -4 കോളേജ് ഓഫ് സ്പെഷ്യൽ എഡ്യൂക്കേഷൻ -8 കോളേജ് ഫോർ പ്രൊഫഷണൽ എഡ്യൂക്കേഷൻ - 30 കൃഷി അരി - 400 km² തേങ്ങ - 210 km² റബ്ബർ - 194.78 km² കൊള്ളിക്കിഴങ്ങ്‌ - 123.50 km² വാഴപ്പഴം - 50 km² പയറു വർഗ്ഗങ്ങൾ - 30 km² കശുവണ്ടി - 20 km² മാങ്ങ - 17.70 km² എണ്ണപ്പന - 16.31 km² പുളി - 13.33 km² അടയ്ക്ക - 9.80 km² ചക്ക - 7.65 km² സുഗന്ധവ്യഞ്ജനങ്ങൾ - 5.18 km² റിസർവ്വ് വനങ്ങൾ തെക്കുമല ഈസ്റ്റ് ആന്റ് വെസ്റ്റ് - 17.4 km² തടാകമല - 7.9 km² പൊയ്കമല - 12.4 km² മഹേന്ദ്രഗിരി -  43.6 km² വീരപുലി -  281.9 km² വെളിമല - 11.2 km² ഓൾഡ്‌ കുലശേഖരം - 6.9 km² കിലമല -  8,106 ha അസമ്പ് -  4,310 ha പ്രധാന തീർത്ഥാടന കേന്ദ്രങ്ങൾ കന്യാകുമാരി ദേവി ക്ഷേത്രം ശുചിന്ദ്രം ശിവ ക്ഷേത്രം മണ്ടക്കാട് ഭഗവതി അമ്മൻ ക്ഷേത്രം വേളിമല കുമാരസ്വാമി ക്ഷേത്രം ചിത്രശാല തൃപ്പരപ്പ് വെള്ളച്ചാട്ടം കന്യാകുമാരി ജില്ലയിലെ കീരിപ്പാറയിൽ നിന്ന് പശ്ചിമഘട്ട മലനിരകളുടെ ഒരു ചിത്രം തൃപ്പരപ്പ് ക്ഷേത്രം മാത്തൂർ തൂക്കുപാലം ശുചീന്ദ്രം ക്ഷേത്രം സെന്റ് ഫ്രാൻസിസ് സേവ്യേഴ്സ് പള്ളി, കോട്ടാർ മാർത്താണ്ഡം-കുലശേഖരം പാതയിൽ തിരുവട്ടാറിന് അടുത്തുള്ള ഒരു കാഴ്ച കന്യാകുമാരി - നാഗർകോവിൽ റോഡ് അവലംബം 1 2 3 4 5 6 7 8 9 10 11 12 13 14 15 16 17 1 2 {{ cite news }} :  CS1 maint: unrecognized language ( link ) ↑ ↑ ↑ http://www.tn.gov.in/dear/State%20Income.pdf 1 2 1 2 3 4 ↑ Falling Rain Genomics, Inc – Kanniyakumari 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 1 2 ↑ 1 2 3 4 5 1 2 3 4 5 ↑ ↑ ↑ 1901 മുതലുള്ള ജനസംഖ്യയിലെ ദശാബ്ദ വ്യതിയാനം ↑ അധികവായനക്ക്
കുട്ടിസ്രാങ്ക് ഇംഗ്ലീഷ് വിലാസം https://ml.wikipedia.org/wiki/Kutty_Srank
ഷാജി എൻ. കരുൺ സം‌വിധാനം ചെയ്ത് 2009-ലെ മികച്ച ചലച്ചിത്രത്തിനുള്ള ദേശീയപുരസ്കാരം നേടിയ മലയാളചലച്ചിത്രമാണ്‌ കുട്ടിസ്രാങ്ക് .
മമ്മൂട്ടി പ്രധാന വേഷത്തിൽ അഭിനയിക്കുന്ന ഈ ചിത്രത്തിന്റെ നിർമ്മാണം നിർ‌വ്വഹിച്ചിരിക്കുന്നത് റിലയൻസ് എന്റർടെയ്ന്മെന്റിന്റെ ഉടമസ്ഥതയിലുള്ള ബിഗ് മോഷൻ പിക്‌ചേഴ്‌സ് ആണ്‌.
അനിൽ അംബാനി നേതൃത്വം നൽകുന്ന റിലയൻസ് എന്റർടെയ്ന്മെന്റിന്റെ ആദ്യ മലയാളചലച്ചിത്രസം‌രഭമാണിത് .
ഈ ചിത്രം 2010 ജൂലൈ 23-നു് പ്രദർശനത്തിനെത്തി .
മികച്ച ചിത്രത്തിനടക്കമുള്ള നാലു പുരസ്കാരങ്ങളാണ്‌ ഈ ചിത്രം 2009-ലെ ദേശീയ ചലച്ചിത്രപുരസ്കാരങ്ങളിൽ നേടിയത്.
മികച്ച ഛായാഗ്രഹണം(അഞ്ജലി ശുക്ല), മികച്ച തിരക്കഥ ( പി.എഫ്. മാത്യൂസ് , ഹരികൃഷ്ണൻ), മികച്ച വസ്ത്രാലങ്കാരം (ജയകുമാർ), സ്പെഷൽ ജ്യൂറി പുരസ്കാരം എന്നിവയാണ്‌ ഈ ചിത്രം നേടിയ മറ്റു പുരസ്കാരങ്ങൾ അവലംബം ↑ Bollywood wins big at National Film Awards, 5 trophies for Kutty Srank ↑ ↑ ↑ http://dff.nic.in/57thNFAaward.pdf പുറമെ നിന്നുള്ള കണ്ണികൾ കുട്ടിസ്രാങ്ക് ഇന്റർനെറ്റ് മൂവി ഡാറ്റാബേസിൽ കുട്ടിസ്രാങ്ക് : കലയും കലാപവും
കുടൽച്ചുരുക്കി ഇംഗ്ലീഷ് വിലാസം https://ml.wikipedia.org/wiki/Spermacoce_ocymoides
റുബിയേസീ സസ്യകുടുംബത്തിൽപ്പെട്ട ഒരു സപുഷ്പി കുറ്റിച്ചെടിയാണ് കുടൽച്ചുരുക്കി ( ശാസ്ത്രീയനാമം : Spermacoce ocymoides ) .
തരക്കീര എന്നും ഇതിന് പേരുണ്ട്.
മൃദുവായ രോമങ്ങളാൽ ആവൃതമായ ഈ ചെടി കുത്തനെ വളരുന്നു.
ഇന്തോ മലീഷ്യയിലും ആഫ്രിക്കയുടെ ഉഷ്ണമേഖലാ പ്രദേശങ്ങളിലും കാണപ്പെടുന്ന ഈ ചെടിക്ക് ഔഷധഗുണമുണ്ട്.
കുടൽച്ചുരുക്കി കുടൽച്ചുരുക്കി അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Spermacoce ocymoides എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Spermacoce ocymoides എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുട്ലു ഇംഗ്ലീഷ് വിലാസം https://ml.wikipedia.org/wiki/Kudlu
12°31′33″N 74°58′07″E ﻿ / ﻿ 12.525972°N 74.9686968°E ﻿ / 12.525972; 74.9686968 കേരളത്തിലെ കാസർഗോഡ് ജില്ലയിലെ ഒരു ചെറിയ ഗ്രാമമാണ് കുട്ലു .
കാസർഗോഡ് പട്ടണത്തിൽ നിന്നും 4 കിലോമീറ്റർ കിഴക്കായി ആണ് ഈ സ്ഥലം.
ഇവിടെയാണ് പ്രശസ്ത ദ്വൈത സിദ്ധാന്താചാര്യനായ മാധവാചാര്യരും അദ്വൈത സിദ്ധാന്ത പണ്ഡിതനായ ത്രിവിക്രമ പണ്ഡിതനും തമ്മിലുള്ള എട്ടുദിവസം നീണ്ടുനിന്ന തർക്കം നടന്നത്.
കുമ്പള ദേശത്തിലെ രാജാവായ ജയസിംഹന്റെ സാന്നിദ്ധ്യത്തിൽ വെച്ചായിരുന്നു ഈ തർക്കം നടന്നത്.
തർക്കത്തിൽ മാധവാചാര്യർ വിജയിക്കുകയും തിവിക്രമ പണ്ഡിതൻ ദ്വൈത സിദ്ധാന്തം അംഗീകരിക്കുകയും ചെയ്തു.
75 വർഷം പഴക്കമുള്ള കേന്ദ്ര നാണ്യവിള വികസന സർവകലാശാല (Central Plantation Crops Research Institute - CPCRI) സ്ഥിതിചെയ്യുന്നത് ഇവിടെയാണ്.
കുറിപ്പുകൾ അവലംബം ↑ https://www.keralatourism.org/destination/cpcri-kudlu-kasaragod/168
കുട്ടേട്ടൻ ഇംഗ്ലീഷ് വിലാസം https://ml.wikipedia.org/wiki/Kuttettan_film
ജോഷിയുടെ സംവിധാനത്തിൽ മമ്മൂട്ടി , മുരളി , ജഗദീഷ് , സരിത , മാതു എന്നിവർ പ്രധാനവേഷങ്ങളിൽ അഭിനയിച്ച് 1990-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് കുട്ടേട്ടൻ .
തോംസൺ ഫിലിംസിന്റെ ബാനറിൽ ബാബു നിർമ്മിച്ച ഈ ചിത്രം വിതരണം ചെയ്തത് തോംസൺ റിലീസ് ആണ്.
സ്ത്രീ ലമ്പടനായ വിഷ്ണുനാരായണന്റെ കഥപറയുന്ന ഈ ചിത്രത്തിന്റെ കഥ, തിരക്കഥ, സംഭാഷണം എന്നിവ നിർവ്വഹിച്ചത് എ.കെ. ലോഹിതദാസ് ആണ്.
അഭിനേതാക്കൾ മമ്മൂട്ടി – വിഷ്ണുനാരായണൻ (കുട്ടേട്ടൻ) മുരളി – നായർ ജഗദീഷ് – ഗോപാലകൃഷ്ണൻ തിലകൻ – തോമസ് ചാക്കോ ഒടുവിൽ ഉണ്ണികൃഷ്ണൻ – നാണു നായർ ജഗന്നാഥ വർമ്മ – നാരായണൻ ബാബു നമ്പൂതിരി മാതു – ഇന്ദു സരിത – സീത ലിസി – രേവതി ഉർവശി – റോസ് മേരി സുകുമാരി – വിഷ്ണുവിന്റെ അമ്മ വത്സല മേനോൻ സുമ ജയറാം – ജയ ശ്യാമ – രാഗിണി സുചിത്ര – നേഴ്സ് സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതം പകർന്നത് രവീന്ദ്രൻ ആണ്.
ഗാനങ്ങൾ വിപണനം ചെയ്തത് തരംഗിണി .
ഗാനങ്ങൾ ദേവി പാദം തിരുനടനമാടും – കെ.എസ്. ചിത്ര ഈറക്കൊമ്പിൻ മേലെ സ്നേഹാലാപം – കെ.എസ്. ചിത്ര ഈറക്കൊമ്പിൻ മേലെ സ്നേഹാലാപം – കെ.ജെ. യേശുദാസ് മധുമാസ പൊന്നില ചൂടി – കെ.ജെ. യേശുദാസ് , കെ.എസ്. ചിത്ര അണിയറ പ്രവർത്തകർ ഛായാഗ്രഹണം: ജയാനൻ വിൻസെന്റ് ചിത്രസം‌യോജനം: കെ. ശങ്കുണ്ണി കല: ഹരി ചമയം: തോമസ് വസ്ത്രാലങ്കാരം: മഹി സംഘട്ടനം: എ.ആർ. പാഷ ലാബ്: വിജയ കളർ ലാബ് എഫക്റ്റ്സ്: കെ. മനോഹർ വാർത്താപ്രചരണം: വാഴൂർ ജോസ് നിർമ്മാണ നിർവ്വഹണം: വി.സി. ശേഖർ വാതിൽ‌പുറചിത്രീകരണം: ജൂബിലി സിനി യൂണിറ്റ് പുറത്തേക്കുള്ള കണ്ണികൾ കുട്ടേട്ടൻ ഇന്റർനെറ്റ് മൂവി ഡാറ്റാബേസിൽ കുട്ടേട്ടൻ – മലയാളസംഗീതം.
കുട്ട്യേടത്തി ഇംഗ്ലീഷ് വിലാസം https://ml.wikipedia.org/wiki/Kuttyedathi
1971-ൽ എം.ടിയുടെ തിരക്കഥയിൽ പി.എൻ. മേനോന്റെ സംവിധാനത്തിൽ പുറത്തിറങ്ങിയ മലയാളചലച്ചിത്രമാണ് കുട്ട്യേടത്തി .
അഭിനേതാക്കൾ സത്യൻ - അപ്പുണ്ണി എസ്.പി. പിള്ള - ഗോവിന്ദൻ നായർ ജയഭാരതി - ജാനു ജെസ്സി കുട്ട്യേടത്തി വിലാസിനി - മാളു (കുട്ട്യേടത്തി) കുതിരവട്ടം പപ്പു - കുട്ടിശങ്കരൻ ബാലൻ കെ. നായർ നിലംബൂർ ബാലൻ - കറുത്താൻ ഫിലോമിന - നാരായണി ശാന്താദേവി - മീനാക്ഷി പുറം കണ്ണികൾ കുട്ട്യേടത്തി ഇന്റർനെറ്റ് മൂവി ഡാറ്റാബേസിൽ Kuttiyedathi at the Malayalam Movie Database
കുട്ട്യേടത്തി വിലാസിനി ഇംഗ്ലീഷ് വിലാസം https://ml.wikipedia.org/wiki/Vilasini_(actress)
ഒരു മലയാളചലച്ചിത്ര, നാടക അഭിനേത്രിയാണ് കുട്ട്യേടത്തി വിലാസിനി .
1960-കളിൽ നാടകരംഗത്ത് സജീവമായിരുന്ന ഇവർ പിന്നീട് ചലച്ചിത്രമേഖലയിലും സജീവമായി.
കുട്ട്യേടത്തി എന്ന ചിത്രത്തിലെ അഭിനയത്തിനു ശേഷമാണ് ഇവർ കുട്ട്യേടത്തി വിലാസിനി എന്നറിയപ്പെടാൻ തുടങ്ങിയത്.
തൃശ്ശൂർ ജില്ലയിലെ ഇരിങ്ങാലക്കുടയിൽ എടക്കുളം വീട്ടിൽ ജോസഫിന്റെയും അന്നമ്മയുടെയും അഞ്ച് മക്കളിൽ നാലാമതായി ജനിച്ചു.
ബ്രോണി എന്നായിരുന്നു ജനനനാമം.
പിതാവ് കോയമ്പത്തൂർ പക്ഷിരാജ സ്റ്റുഡിയോയിലെ കലാകാരനായിരുന്നു.
പിന്നീട് ജോലി നഷ്ടപ്പെട്ടതിനെത്തുടർന്ന് കൂലിപ്പണിചെയ്താണ് അമ്മ കുടുംബം നടത്തിയത്.
പിതാവ് ജോസഫ് ഒല്ലൂരിലെ ഒരു മുതലാളിക്കൊപ്പം ജോലിക്കായി ചേർന്നെങ്കിലും അയാൾ പിതാവിനെ വിശാഖപട്ടണത്തെ ഒരു എസ്റ്റേറ്റ് ഉടമയ്ക്ക് വിറ്റെന്നറിഞ്ഞ് വിലാസിനിയുടെ കുടുംബം ഒല്ലൂരിലെ മുതലാളിയുടെ വീട്ടുപടിക്കൽ സത്യാഗ്രഹം നടത്തി.
തുടർന്ന് പ്രശനപരിഹാരത്തിനായി പലരും ഇടപെട്ടതിനെത്തുടർന്ന് പിതാവിനെ തിരികെയെത്തിച്ചു.
പിന്നീട് കുരിയച്ചിറയിൽ വാടകവീട്ടിൽ താമസം ആരംഭിച്ചു.
ബ്രോണിയെയും സഹോദരിയെയും പിതാവ് അരണാട്ടുകരയിലെ മമ്മു ഭാഗവതരുടെ പക്കൽ സംഗീതം അഭ്യസിക്കാനായി അയച്ചു.
കൊച്ചുകുട്ടനാശാന്റെ കീഴിൽ അഭിനയവും അഭ്യസിച്ചു.
തൃശ്ശൂരിലെ ഒരു വേദിയിൽ പൊൻകുന്നം വർക്കിയുടെ പൂജ എന്ന നാടകത്തിൽ 13-ആം വയസ്സിൽ ആദ്യമായി അരങ്ങേറി.
അവസരങ്ങൾ ലഭിക്കുന്നതിനു തടസ്സമാകാതിരിക്കാൻ, കൊച്ചുകുട്ടനാശാനാണ് ബ്രോണി എന്ന നാമം വിലാസിനിയെന്നാക്കി മാറ്റിയത്.
കുരിയച്ചിറയിൽ വെച്ച് വിലാസിനി വിവാഹിതയായി.
പിന്നീട് പിതാവിന്റെ മരണത്താൽ അമ്മയോടൊപ്പം കോഴിക്കോട് താമസമാക്കി.
അവിടെ നാടകങ്ങളിൽ നിരവധി അവസരങ്ങൾ ലഭ്യമായി.
കേരളത്തിലെ പല നാടകസമിതികളിലൂടെയും വിലാസിനി പ്രശസ്തയായി മാറി.
1966, 67, 68 വർഷങ്ങളിൽ കേരള സംഗീത നാടക അക്കാദമിയുടെ മികച്ച നടിക്കുള്ള സംസ്ഥാന പുരസ്കാരം ലഭിച്ചു.
തുടർന്ന് വിലാസിനി കോഴിക്കോട് വിലാസിനിയെന്നറിയപ്പെട്ടു.
ബാലൻ കെ. നായർ , കുഞ്ഞാണ്ടി, പപ്പു , നെല്ലിക്കോട് ഭാസ്കരൻ , മാള അരവിന്ദൻ , ബാബു നമ്പൂതിരി , എം.എസ്. നമ്പൂതിരി , കോഴിക്കോട് ശാന്താദേവി തുടങ്ങിയവർക്കൊപ്പം വിലാസിനി അഭിനയിച്ചിട്ടുണ്ട്.
കുട്ട്യേടത്തി എന്ന ചിത്രത്തിലെ പ്രധാനകഥാപാത്രത്തെ അവതരിപ്പിച്ച ശേഷമാണ് ഇവർ കുട്ട്യേടത്തി വിലാസിനി എന്നറിയപ്പെട്ടത്.
ഇപ്പോൾ കോഴിക്കോട് തിരുവണ്ണൂർ ദേശത്തിൽ താമസം.
കേരള സംഗീത നാടക അക്കാദമിയുടെ മികച്ച നടിക്കുള്ള സംസ്ഥാന അവാർഡ് - 1967, 1968, 1969 1967ൽ രാഷ്ട്രപതിയായിരുന്ന വി.വി. ഗിരിയിൽനിന്നാണ് വിലാസിനി പുരസ്കാരം ഏറ്റുവാങ്ങിയത്.
1968ൽ കെ.ജെ. യേശുദാസ് സെക്രട്ടറിയായിരുന്ന കാലത്താണ് പുരസ്കാരം ലഭിച്ചത്.
1976ൽ മികച്ച സഹനടിക്കുള്ള കേരളസംസ്ഥാന ചലച്ചിത്രപുരസ്കാരം നേടി.
കുട്ട്യാലി മരയ്ക്കാർ This article may be in need of reorganization to comply with Wikipedia's layout guidelines .
( 2021 ഡിസംബർ ) ( Learn how and when to remove this message )
മധ്യകാല കേരളത്തിൽ പോർച്ചുഗീസ് അധിനിവേശത്തിനെതിരെ പടപൊരുതിയ മരയ്ക്കാർ യോദ്ധാക്കളിലെ പുകഴ്പെറ്റ രണ വീരനാണ് കുട്ട്യാലി മരയ്ക്കാർ.
ചോര വീഴ്ത്തി  മലയാള കടൽത്തീരങ്ങളുടെ ചെങ്കോലേന്താൻ വന്ന പറങ്കി പടയുടെ ഹൃദയത്തിൽ ഭീതിയുടെ കൊടുങ്കാറ്റ് വിതച്ച   കോഴിക്കോട് രാജ്യ നാവിക പടയുടെ ഈ  രണ്ടാം അഡ്മിറലിനെ മികച്ച സൈനിക തന്ത്രജ്ഞനായാണ് ആധുനിക ലോകം വാഴ്ത്തുന്നത്.
ചരിത്ര പ്രസിദ്ധമായ പോർ പറവകൾ ഗറില്ല ശിൽപ്പി എന്ന നിലയിൽ ഇദ്ദേഹം ഇന്നും നാവിക പഠന പുസ്തകങ്ങളിൽ ജീവിക്കുന്നു.
കുട്ട്യാലി മരയ്ക്കാരുടെ ജീവ രേഖ അത്ര കണ്ട് വ്യക്തമല്ല.
വെട്ടത്ത് നാട്ടിൽ (താനൂർ) കപ്പലുകളും, ഓടങ്ങളും സ്വന്തമായി ഉണ്ടായിരുന്ന വലിയ ധനാഢ്യനായിരുന്നു കുട്ട്യാലി മരയ്ക്കാർ എന്നും കോഴിക്കോട് രാജ്യത്തിനെതിരെ പറങ്കി ആക്രമണം ശക്തമായപ്പോൾ ഖാദിരിയ്യ ആത്മീയ നായകനായിരുന്ന മഖ്ദൂം ഒന്നാമൻറെ നിർദ്ദേശമനുസരിച്ചു അധിനിവേശ വിരുദ്ധ പോരാട്ടത്തിന്റെ ഭാഗമാവുകയും പിന്നീട് കോഴിക്കോട് നാവിക സേനയായ മരയ്ക്കാർ സൈന്യത്തിൽ പങ്കാളിയാവുകയുമായിരുന്നു എന്നാണ് പ്രബലമായ നിരീക്ഷണം.
കൊച്ചിയിൽ നിന്നും പൊന്നാനിയിലേക്ക് ചേക്കേറിയ മരയ്ക്കാർ പോരാളികളുടെ കൂട്ടത്തിലായിരുന്നു കുട്ട്യാലി മറയ്ക്കാറിൻറെ സ്ഥാനമെന്ന് കരുതുന്നവരുമുണ്ട്.
ഇതേ പ്രകാരം മരയ്ക്കാർ സേനയിലെ പ്രമുഖനായതിനാൽ കുഞ്ഞാലി പട്ടം ഇദ്ദേഹത്തിന് ലഭിച്ചിരുന്നുവെന്ന് നിരൂപണം നടത്തിയ ചരിത്രകാരന്മാരും കുറവല്ല.
കൊച്ചി രാജ്യത്തിലെ പറങ്കി ആസ്ഥാനങ്ങളെ ആക്രമിച്ച പൊന്നാനി യോദ്ധാക്കളുടെ കൂടെയായിരുന്നു പറങ്കികൾക്കെതിരായ കുട്ട്യാലി മരയ്ക്കാരുടെ അരങ്ങേറ്റം.
പിന്നീട് മമ്മാലി മരയ്ക്കാറിന്റെ കൂടെ പറങ്കികൾക്കെതിരെ യുദ്ധം നയിച്ചു.
1507 ഇൽ കുഞ്ഞാലി ഒന്നാമൻ അധികാരമേറ്റതോടെ  കപ്പൽ പട തലവനായി കുട്ട്യാലി മരയ്ക്കാർ നിയുക്തനായി.
കോഴിക്കോടിൻറെ താനൂർ നാവിക കേന്ദ്ര സൈന്യാധിപനായി ചുമതലയേറ്റെടുത്ത കുട്ട്യാലി മരയ്ക്കാർ പോർച്ചുഗീസുകാർക്കെതിരായി നിരവധി പോരാട്ടങ്ങൾ നയിച്ചു.
കടൽ പോരാട്ടത്തിൽ വൈദഗ്ത്യം തെളിയിച്ച യോദ്ധാക്കളിൽ നിന്നും തിരഞ്ഞെടുക്കപ്പെട്ടവർക്ക് ഉന്നത പരിശീലനം നൽകി മികവാർന്ന ഗറില്ലാ കൂട്ടം രൂപീകരിച്ചതാണ് ലോക നാവിക ചരിത്രത്തിൽ കുട്ട്യാലി വാഴ്ത്തപ്പെടുവാൻ കാരണമായി തീർന്നത്.
ഇവരെ മുപ്പത് മുതൽ നാൽപതു പേരടങ്ങുന്ന വിവിധ സംഘങ്ങളാക്കി തിരിച്ച കുട്ട്യാലി ഓരോ സംഘങ്ങൾക്കും പ്രത്യേകം തയ്യാർ ചെയ്ത ഓടങ്ങൾ നൽകി.
ഇരുനൂറോളം ചെറു നൗകകൾ  ചേർന്ന ഈ സൈനിക വിഭാഗത്തെ പോർ പറവകൾ എന്ന് വിശേപ്പിക്കുകയും കുട്ട്യാലിയുടെ നേരിട്ടുള്ള നിയന്ത്രണത്തിൽ ഇവരെ സജ്ജമാക്കുകയുമുണ്ടായി.
വെടിക്കോപ്പുകളും പീരങ്കികളുമേന്തി വരുന്ന ഭീമാകാരമായ പോർച്ചുഗീസ് കപ്പലുകളുടെ കണ്ണ് വെട്ടിച്ചു കടലിൽ പതിയിരിക്കുകയും കപ്പലുകൾ അടുത്തെത്തുമ്പോൾ പെട്ടെന്ന് വളഞ്ഞു മിന്നലാക്രമണം നടത്തി പരമാവധി നാശമുണ്ടാക്കി ആഴം കുറഞ്ഞ ഭാഗങ്ങളിലേക്ക് പിൻവലിക്കുകയും ചെയ്യുക എന്നതായിരുന്നു പറവകളുടെ സൈനിക തന്ത്രം.
അറബി കടലിൽ  താണ്ഡവമാടിക്കൊണ്ടിരുന്ന പറങ്കി കപ്പലുകളെ  പയ്യോളിക്കടുത്ത വെള്ളിയാങ്കല്ലിൽ വെച്ച് കുട്ട്യാലിയുടെ ഗറില്ലാ സംഘം ആക്രമിച്ചു.
അത്യുഗ്രയുദ്ധത്തിൽ  മുഴുവൻ പറങ്കി സൈനികരെയും മരയ്ക്കാർ സൈന്യം കൂട്ടക്കശാപ്പ് നടത്തി.
ബലി കല്ല് എന്നായിരുന്നു ഈ കല്ലിനെ പിന്നീട് പോർച്ചുഗീസ് സൈനികർ  വിശേഷിപ്പിച്ചിരുന്നത്.
കുട്ട്യാലിയുടെ അക്രമണങ്ങൾ നിമിത്തം സ്വസ്ഥമായുള്ള കടൽ സഞ്ചാരം പറങ്കി കപ്പലുകൾക്ക് അപ്രാപ്യമായി വലിയ സൈനിക ശേഷിയടങ്ങിയ അകമ്പടി കപ്പലുകൾ സാധാ സമയവും ചരക്ക് കപ്പലുകൾക്ക് അകമ്പടി സേവിക്കേണ്ട അവസ്ഥ സംജാതമാക്കുകയും ഇത് സൈനിക ചെലവ് വർധിപ്പിക്കുകയും വരുമാനത്തിന് ശോഷണമുണ്ടാക്കുകയും ചെയ്തു.
കടൽ പോർച്ചുഗീസുകാർക്ക് വരദാനമായി നൽകപ്പെട്ടതാണെന്നും അതിനാൽ കടലിലൂടെയുള്ള സഞ്ചാരങ്ങൾക്ക് പറങ്കികൾക്ക് നികുതി നൽകി പാസ് (കർത്താസ്) വാങ്ങണമെന്നുമുള്ള അലിഖിത വ്യവസ്ഥ പറങ്കികൾ നടപ്പാക്കിയിരുന്നു.
കർത്താസ് ഇല്ലാത്ത കപ്പലുകൾ കൊള്ളയടിക്കുകയും ആളുകളെ കൊല്ലുകയും ചെയ്യുക പറങ്കികളുടെ വിനോദമായിരുന്നു.
പണം നൽകി പാസ് വാങ്ങി യാത്ര നടത്തുന്ന കപ്പലുകളിലും വിലപിടിപ്പുള്ള ചരക്കുകൾ ഉണ്ടെങ്കിൽ പാസ് വ്യാജമാണെന്ന് പറഞ്ഞു കപ്പലുകൾ പിടിച്ചെടുക്കുന്ന കൊള്ള രീതിയും പറങ്കികൾ നടപ്പാക്കിയിരുന്നു.
കുഞ്ഞാലി ഒന്നാമൻറെ കാലത്ത് തന്നെ പറങ്കികളുടെ ഈ അപ്രമാദിത്വത്തെ കോഴിക്കോട് സേന വെല്ലു വിളിച്ചിരുന്നു.
അറബി കടലിലും ഇന്ത്യൻ മഹാസാമുദദ്രത്തിലും ബംഗാൾ കടലിലും എന്തിനേറെ ചെങ്കടലിൽ പോയി പോലും മരയ്ക്കാർ സേന പറങ്കികളെ വെല്ലു വിളിച്ചു ചരക്ക് നീക്കം നടത്തി.
പലപ്പോഴും വലിയ യുദ്ധങ്ങളിൽ അത്തരം നീക്കങ്ങൾ കലാശിച്ചു.
1523 ഇൽ   കുരുമുളക് കയറ്റിയ കോഴിക്കോടിന്റെ എട്ട് കപ്പലുകൾ വിജയകരമായി ചെങ്കടലിലൂടെ യാത്ര ചെയ്ത് ലക്ഷ്യ സ്ഥാനത്തെത്തിച്ചു.
കുട്ട്യാലിയുടെയും സഹോദരൻ ചെറിയ കുട്ട്യാലിയുടെയും നേതൃത്വത്തിൽ 40 ഓടങ്ങളിലായി മരയ്ക്കാർ സൈന്യം കപ്പലുകൾക്ക് സൈനിക അകമ്പടി സേവിച്ചിരുന്നു.
കുട്ട്യാലിയുടെയും സംഘത്തിൻറെയും വരവറിഞ്ഞ പറങ്കി സൈനിക കപ്പലുകൾ ഏറ്റു മുട്ടലിനൊരുങ്ങാതെ വഴിമാറുകയാണുണ്ടായത്.
കുട്ട്യാലിയുടെ പോരാട്ടവീര്യത്തെ പോർച്ചുഗീസുകാർ മുഖവിലക്കെടുത്തിരുന്നു എന്നാണ് ഈ സംഭവം തെളിയിക്കുന്നത്.
സാമൂതിരിയുടെ ദൂരദൃഷ്ടി ഒട്ടൊന്ന് മങ്ങിയ വേളയിൽ  പോലും ദുര മൂത്ത ആ  വഞ്ചകപ്പടയെ മലയാള  മണ്ണിൽ നിന്നും  അകറ്റി  മാതൃഭൂമിയുടെ മാനം കാത്തത് അദ്ദേഹത്തിൻറെ  സാമന്തരായ മലബാറിലെ മാപ്പിളമാരത്രെ.
കോളനി വാഴ്ചക്കെതിരായ സമരത്തിൻറെ  ഒരുജ്ജ്വലാധ്യായം അവർ  കേരള ചരിത്രത്തിൽ  എഴുതിചേർത്തു .
അല്ലെങ്കിൽ  ഇന്നത്തെ ഗോവ കോഴിക്കോടാകുമായിരുന്നു.
പരശുരാമക്ഷേത്രമാകെ വോസ്കോഡിഗാമ സംസ്ഥാനമാകുമായിരുന്നു.
ഒരുപക്ഷെ ബ്രിട്ടീഷ് ഇന്ത്യക്ക് പകരം പോർച്ചുഗീസ്  ഇന്ത്യയും.
ഡോ. എം. ജി.എസ്. നാരായണൻ
തങ്ങളുടെ പാസ്സ് വാങ്ങാതെ ആരും കടൽ ചരക്ക് നീക്കം നടക്കരുത് എന്ന ധിക്കാരം പ്രകടിപ്പിച്ചു വല്യേട്ടൻ  കളിച്ച അന്നത്തെ ലോക കടൽ ശക്തിയായിരുന്ന  പോർച്ചുഗീസുകാർക്ക് അവരുടെ കപ്പലുകൾ  മരയ്ക്കാർ സൈന്യത്തിന്റെ കണ്ണ് വെട്ടിപ്പിച്ചു  യാത്ര ചെയ്യിപ്പിക്കേണ്ട ഗതികേട് വന്നെത്തി.1524 ഇൽ ലോപ് വാസ്ഡോ സാംപിയോയെ കണ്ണൂരിൽ വെച്ച് കുട്ട്യാലിയുടെ സൈന്യം ആക്രമിച്ചു തുരത്തി.
പറങ്കികളുടെ അപ്രമാണിത്വത്തെ  അടിച്ചൊതുക്കിയ കുഞ്ഞാലി ഒന്നാമന്റെയും കുട്ട്യാലിയുടെയും മുന്നിൽ പരാജയം സമ്മതിക്കാൻ പോർച്ചുഗീസുകാർ ഒരുക്കമായിരുന്നില്ല.
ഏത് വിധേനയും കടലിലുള്ള തങ്ങളുടെ മേധാവിത്യം നിലനിർത്തണമെന്ന് അവർ തീരുമാനിച്ചു.
കുട്ട്യാലിയെ നേരിട്ട് ഒതുക്കാൻ വേണ്ടി വാസ്കോഡി ഗാമ തന്നെ നേരിട്ട് കളത്തിലിറങ്ങി നിരവധി സൈനിക നീക്കങ്ങൾ കുട്ട്യാലിയുടെ ഗറില്ലാ സംഘത്തെ ലാക്കാക്കി മാത്രം നടന്നു.
ഒന്നും വിജയിച്ചില്ല.
പറങ്കികൾ പരാജയത്തിൻറെ രുചി അറിഞ്ഞു കൊണ്ടേയിരുന്നു.
അവസാനം സൈനിക തന്ത്രജ്ഞൻ അഡ്മിറൽ മാർട്ടിൻ ഡിസൂസയുടെ നേതൃത്ത്വത്തിലെത്തിയ പോർച്ചുഗീസ് കപ്പൽ പട വ്യൂഹം കുട്ട്യാലിയുടെ ആക്രമണങ്ങൾ തടയുന്നതിൽ തൽകാലം വിജയം നേടി.
കുട്ട്യാലിയുടെ പറവ ഗറില്ലകളെ പന്തലായനി തുറമുഖത്ത് നിന്നും കണ്ണൂർ തീരത്തേക്ക് പിൻവലിപ്പിക്കാനും കൊച്ചിയിൽ നിന്നുള്ള  ചരക്ക് നീക്കം സുഗമമായി ലക്ഷ്യസ്ഥാനത്തേക്ക് എത്തിക്കാനും അവർക്കായി.
പറങ്കികളോട് മൃദു സമീപനം പുലർത്തിയിരുന്ന സാമൂതിരി നാട് നീങ്ങുകയും പുതിയ രാജ്യാധികാരി ചുമതല ഏറ്റെടുക്കുകയും ചെയ്തതോടെ പോർച്ചുഗീസിനെതിരെ തുറന്ന യുദ്ധം പ്രഖ്യാപിക്കപ്പെട്ടു.
കല്ലായി കോട്ട സാമൂതിരി പിടിച്ചെടുത്തു.
ഇതിനു പ്രതികാരമെന്നോണം ഗവർണ്ണർ ഹെൻറിക്യൂസ് ഡെ മെനേസിസ്  26.2.1525 ന് കോഴിക്കോടിൻറെ രണ്ടാം തലസ്ഥാനവും രണ്ടാം നാവിക കേന്ദ്രവുമായ പൊന്നാനി ആക്രമിച്ചു കപ്പലുകൾ നശിപ്പിക്കുകയും കൊലയും കൊള്ളി വെപ്പും ബലാത്സംഗവുമടക്കമുള്ള ക്രൂരതകൾ കെട്ടഴിച്ചു വിടുകയും കേരവൃക്ഷങ്ങളാകെ വെട്ടി നിരത്തുകയുമുണ്ടായി.
പൊന്നാനിയിലെ അക്രമ വാർത്തയറിഞ്ഞ കുട്ടി അലി മരയ്ക്കാർ  കൊച്ചി രാജ്യം ആക്രമിച്ചു തിരിച്ചടിച്ചു.
പറങ്കി കപ്പലുകൾ മുഴുവനായും  അഗ്നിക്കിരയാക്കി  നശിപ്പിച്ച യുദ്ധത്തിൽ പറങ്കി സൈനികരിൽ ഭൂരിഭാഗവും കൊല്ലപ്പെട്ടു.
1525 ജൂണിൽ ഡെ മെനേസിസ് പന്തലായനി ആക്രമിച്ചു 40  കപ്പലുകൾ പിടിച്ചെടുത്തു.
സാമൂതിരിയുടെ ഉത്തരവ് പ്രകാരം കല്ലായി കോട്ട തകർക്കാനും പറങ്കികളുടെ ഗോവ കൊച്ചി ചരക്ക് നീക്കം തടസ്സപ്പെടുത്താനുമുള്ള നീക്കങ്ങൾ  കുഞ്ഞാലി ഒന്നാമനും നടത്തി.
കുട്ട്യാലിയുടെ പറവ ഗറില്ലകൾ കടലിലൂടെ കല്ലായി കോട്ട ആക്രമിച്ചു വ്യാപക നാശനഷ്ടങ്ങളുണ്ടാക്കി.
പോർച്ചുഗീസ് ഗോവ -കൊച്ചി കടൽ ഗതാഗതവും  കുട്ട്യാലിയുടെ സംഘം ഉപരോധിച്ചു.
ഉപരോധം ലംഘിക്കാൻ വെടിമരുന്നുൾപ്പടെയുള്ള വൻ ആയുധ സന്നാഹവുമായി ഡെ മെനേസിസ് നയിച്ച പോർച്ചുഗീസ് നാവികപട കോഴിക്കോട് എത്തിയെങ്കിലും കുട്ടി അലിയുടെ കീഴിൽ മരയ്ക്കാർ കടൽ ഗറില്ലകൾ അവരെ തുരത്തിയോടിച്ചു.
ഗുരുതരമായി പരിക്ക് പറ്റിയ ഗവർണ്ണർ മെനേസിസ് മരണപ്പെട്ടു.
കടലിലെ അപ്രമാണിത്യ്രത്തിനു ഒരിക്കൽ കൂടി വിലങ്ങു വീണതോടെ ഒത്തു തീർപ്പിനു വഴങ്ങാതെ മറ്റൊരു മാർഗ്ഗവും പോർച്ചുഗീസുകാരുടെ മുന്നിലുണ്ടായിരുന്നില്ല.1526 ഒക്ടോബർ പതിനഞ്ചിനു നൽകി  പോർച്ചുഗീസ് ഗവർണ്ണർ  ഉടമ്പടി ചെയ്തു.
സാമൂതിരിയുടെ കൽപ്പനയെ തുടർന്ന് ഉപരോധം അവസാനിപ്പിച്ച കുട്ട്യാലി കപ്പൽ പാത തുറന്നു നൽകി .
ഉടമ്പടി അനുസരിച്ചു കോട്ട ഒഴിഞ്ഞു നൽകിയെങ്കിലും  അവ പൂർണ്ണമായും പറങ്കികൾ തന്നെ നശിപ്പിച്ചു കളഞ്ഞിരുന്നു.
തങ്ങൾക്ക് വിലങ്ങു തടിയായി നിൽക്കുന്ന കുട്ട്യാലിയെ അവസാനിപ്പിക്കേണ്ടത്അവർ  പ്രഥമ പരിഗണനയിൽ തന്നെ  വെച്ചു.
1528 മാർച്ചിൽ പുതിയ ഗവർണ്ണർ ലോപോ വാസ് സംപായോയും   ക്യാപ്റ്റൻ അർമദയും നയിച്ച കപ്പൽ പട കുട്ട്യാലിയുടെ കീഴിലുള്ള നാവിക പടയെ ആക്രമിച്ചു.
അപ്രതീക്ഷിതമായ ആക്രമണത്തിൽ പട നൗകകൾ  പൂർണ്ണമായും തകർന്നു.
കുട്ടി അലി രക്ഷപ്പെട്ടെങ്കിലും സഹോദരൻ ചിന്നകുട്ടി അലിയും സംഘവും പിടിയിലായി.
എന്നാൽ ചില ചരിത്രകാരന്മാർ കുട്ടി അലിയും പോർച്ചുഗീസ് ബാർകൂറിൽ തടവറയിൽ ആയിരുന്നുവെന്നു നിരൂപിക്കുന്നു
1528 സെംപ്റ്റംബറിൽ പോർച്ചുഗീസ് സൈന്യം കോഴിക്കോടിനെ ആക്രമിച്ചു കപ്പലുകൾ ആക്രമിച്ചു കടലിലാഴ്ത്തി.
മരയ്ക്കാർ സൈന്യം  പറങ്കി പടയെ നേരിടാനെത്തി.
മഹായുദ്ധം അരങ്ങേറി.
പ്രത്യാക്രമണത്തിൽ നിരവധി പോർച്ചുഗീസ് കപ്പലുകൾ തകർന്നടിഞ്ഞു.
എണ്ണിയാലൊടുങ്ങാത്ത പറങ്കികളുടെ കബന്ധങ്ങൾ  കടലിലാഴ്ന്നു.
ബാക്കിയായവർ ജീവനും കൊണ്ട് പിൻവാങ്ങി.
കുഞ്ഞാലി ഒന്നാമൻ നേതൃത്വം നൽകിയ ആ കടൽ യുദ്ധത്തിലും 1529 ഇൽ സിലോൺ തീരങ്ങളിൽ അരങ്ങേറിയ പറങ്കി നിഗ്രഹങ്ങളിലും കുഞ്ഞാലി ഒന്നാമൻറെ വലം കൈയായി പിതാവിന് പകരം  കുട്ട്യാലി മരയ്ക്കാറിൻറെ .
മകൻ കുട്ടി പോക്കർ അലി കടന്നു വന്നു.
അലി ഇബ്രാഹിം മരയ്ക്കാർ , കുട്ടി ഇബ്രാഹിം ചിന്നകുട്ടി അലി എന്നീ പടനായകരുൾപ്പെട്ട  സംഘത്തെ വിട്ടയക്കണമെങ്കിൽ വീണ്ടും സന്ധിക്ക് തയ്യാറാവണമെന്ന് അവർ സാമൂതിരിയുമായി വിലപേശി.
തങ്ങൾക്ക് നീണ്ട കാലം തലവേദന സൃഷ്ടിച്ച പടനായകരെ കൊല്ലുന്നതിനു പകരം സുവർണ്ണാവസരം പ്രയോജനപ്പെടുത്താനാണ് പറങ്കികൾ തുനിഞ്ഞത്.
പരസ്പരം അക്രമിക്കില്ലെന്ന സന്ധി  സാമൂതിരിക്കും  സ്വീകാര്യമായിരുന്നു.
വലിയ തോതിൽ തലവരി പണം വാങ്ങി  കരാർ പ്രകാരം ഗറില്ലാ  സംഘത്തെ പറങ്കികൾ മോചിപ്പിച്ചു.
വിടുതലിനു മുൻപ് ഇനി ഒരിക്കലും പോർച്ചുഗീസിനെതിരെ ആയുധമേന്തില്ലെന്നു ഖുർആൻ തൊട്ട് സത്യം ചെയ്യിപ്പിച്ച ശേഷമായിരുന്നു വിട്ടയക്കൽ.
കുഞ്ഞാലി ഒന്നാമൻറെ  രക്ത സാക്ഷിത്വത്തെ തുടർന്ന് കുഞ്ഞാലി രണ്ടാമൻ  ചുമതല ഏറ്റെടുത്തു.
സിലോൺ, കായൽ പട്ടണം എന്നീ രാജ്യ  കടൽ തീരങ്ങളിൽ പറങ്കി പടയുമായി കുഞ്ഞാലി രണ്ടാമൻ നീണ്ട യുദ്ധത്തിലേർപ്പെട്ട സമയം കോഴിക്കോട് സേനാ നീക്കങ്ങൾക്ക്  കുട്ടി അലി ചുക്കാൻ പിടിച്ചു.
ഉടമ്പടി കാറ്റിൽ പറത്തിയ പറങ്കികളുമായി  ചാലിയം കോട്ടക്കരികിൽ വെച്ച് കുട്ടി അലി നീണ്ട യുദ്ധം നയിച്ചു.
പറങ്കി കപ്പൽ പിടിച്ചെടുത്തു.
യുദ്ധം പാരമ്യതയിൽ എത്തും മുൻപ് ക്യാപ്റ്റൻ മാർട്ടിൻ അഫോൻസോയും സൈനികരും  രാത്രിക്ക് രാത്രി കൊച്ചിയിലേക്ക് പാലായനം ചെയ്തു.
ഈ സമയം കുഞ്ഞാലി രണ്ടാമൻ കൊച്ചിയിലെ പറങ്കി താവളങ്ങൾ ആക്രമിച്ചു.
വിജയം തുടർന്ന് കൊണ്ട് പോകാൻ കോഴിക്കോട് സേനക്കായില്ല.
കൊച്ചി രാജ്യവുമായി ചേർന്ന് കരയിലും കടലിലും പറങ്കികൾ പ്രതിരോധ വലയം തീർത്തതോടെ പോർച്ചുഗീസ് -കോഴിക്കോട് സന്ധിക്ക് തിരി തെളിഞ്ഞു.
പിതാവിൻറെ  പാത പിന്തുടർന്ന്  പറങ്കി സൈന്യാധിപന്മാരുടെ അടിവയർ വിറപ്പിച്ച ധീരശൂര പരാക്രമി കുട്ടി പോക്കർ അലി മരയ്ക്കാർ ആണ് പ്രസിദ്ധനായ കോഴിക്കോട് സമുദ്രാധിപതി കുഞ്ഞാലി രണ്ടാമൻ ഇവ കാണുക ഇസ്മായേൽ മരയ്ക്കാർ കുഞ്ഞാലി മൂന്നാമൻ കുഞ്ഞാലി നാലാമൻ കുഞ്ഞി മരയ്ക്കാർ അലി ഹാജി ധർമടം അവലംബം
കുടൽ പരാദബാധ
മനുഷ്യരുടെയും മറ്റ് മൃഗങ്ങളുടെയും അന്നപഥത്തെ ഒരു പരാ ദം ബാധിക്കുന്ന അവസ്ഥയാണ് കുടൽ പരാദബാധ .
അത്തരം പരാന്നഭോജികൾക്ക് ശരീരത്തിൽ എവിടെ വേണമെങ്കിലും ജീവിക്കാൻ കഴിയും, പക്ഷേ മിക്കവയും കുടൽഭിത്തിയിലാണ് കാണപ്പെടുന്നത്.
നന്നായി വേവിക്കാത്ത മാംസം കഴിക്കുന്നതും, മലിനവെള്ളം കുടിക്കുന്നതും, ശുചിത്വശീലം പാലിക്കാതിരിക്കുന്നതും മറ്റും  പരാദബാധയ്ക്ക് കാരണമാകുന്നു.
കുടലിൽ വസിക്കുന്ന ചിലതരം ഹെൽമിൻത്സ്, പ്രോട്ടോസോവ എന്നിവയാണ് കുടൽ പരാന്നഭോജികളായി പ്രവർത്തിക്കുന്നത്.
- ഇത് അണുബാധയ്ക്ക് കാരണമാകുന്നു.
ഈ അണുബാധകൾ ഹോസ്റ്റിനെ (മനുഷ്യരോ മറ്റ് മൃഗങ്ങളോ) കേടുവരുത്തുകയോ രോഗം ബാധിക്കുകയോ ചെയ്യും.
കുടൽ പരാന്നഭോജികൾ വിരകളാണെങ്കിൽ, അതുമൂലമുള്ള അണുബാധയെ ഹെൽമിൻതിയാസിസ് എന്ന് വിളിക്കുന്നു.
കുടൽ പരാന്നഭോജികൾ ബാധിച്ചവരിൽ പലതരം ലക്ഷണങ്ങൾ ഉണ്ടാകുന്നു.
ഇവയിൽ ഭൂരിഭാഗവും ദഹനനാളത്തിന്റെ സങ്കീർണതകളിലും പൊതുവായ ബലഹീനതയിലും പ്രകടമാകുന്നു.
ചെറുകുടലിൽ വീക്കം , വയറിളക്കം , വയറുവേദന, ഓക്കാനം , ഛർദ്ദി തുടങ്ങിയ ലക്ഷണങ്ങൾ കാണപ്പെടാം.
ഇത്, പോഷക നിലവാരത്തെ പ്രതികൂലമായി ബാധിക്കുന്നു, മൈക്രോ ന്യൂട്രിയന്റുകളുടെ ആഗിരണം കുറയുന്നു, വിശപ്പ് കുറയുന്നു, ശരീരഭാരം കുറയുന്നു, പലപ്പോഴും വിളർച്ചയ്ക്ക് കാരണമാകുന്ന തരത്തിൽ കുടലിൽ നിന്ന് രക്തം നഷ്ടപ്പെടുന്നു.
ഇത് ശാരീരികവും മാനസികവുമായ വൈകല്യങ്ങൾ, കുട്ടികളിലെ വളർച്ചാമുരടിപ്പ് എന്നിവയ്ക്ക് കാരണമാകുന്നു.
മലദ്വാരം, ഭഗം എന്നിവയ്ക്ക് ചുറ്റുമുള്ള ചർമ്മത്തിൽ അസഹ്യമായ ചൊറിച്ചിലിനും കാരണമാകുന്നു.